Эндәшмәгән татарга тел ник кирәк, диде бугай Мәскәү дәдәебез 

	Күптән түгел генә Россиядә дә БДИ нәтиҗәләре буенча шаулашып алдылар һәм мәктәпләрдә рус теле дәресләрен арттырырга кирәк дип туктадылар. Һәм бу «арттыру»лар нәтиҗәсендә татар теле дәресләренең саны ике тапкырга диярлек кимеде. «Нишләтсәң дә эндәшми торган бу татарга тел нәрсәгә кирәк инде?» – дип уйлады, күрәсең, мәскәү дәдәебез.	 Ярый, татар теле киметүләргә дә, кимсетүләргә дә күнеккән инде ул. Шуңадыр, бу уңайдан борчылу белдерүчеләр бик сизелмәде. Дәресләре кимү аркасында хезмәт хакы эшкә килергә дә җитмәгән татар теле укытучылары бераз канәгатьсезләнеп йөрделәр дә көньяктан килеп базар тотучыларга җимеш сатучы булып урнашкач, иркен сулап тынып калдылар. 
	Марат КӘБИРОВ	
Шәһри Казан

	№   |  	


